Wikipédia-vita:Első világháború műhely/Hadihajó munkacsoport

message: Sziasztok,
Akela indított a kocsmafalon egy megbeszélést a doggerbanki csata helyes írásmódjáról: :Wikipédia:Kocsmafal (nyelvi)#Dogger Bank-i, doggerbanki
Véleményeket, észrevételeket légyszíves írjátok meg.
– Andreas vita 2016. november 20., 08:30 (CET)
Ránézek.  – Történelem pWas gibt's Neues?  2016. november 24., 17:27 (CET)
thread_title:  Doggerbanki csata 

message: Sziasztok,
átneveztem az Admiral Scheert zsebcsatahajóról nehézcirkálóra, mivel ez lett a hivatalos besorolása a hajóosztálynak 1939-40 fordulójától. A korábbi Panzerschiff megjelölésnek a magyarban nincs rendes megfelelője, a zsebcsatahajó pedig nem hivatalos megjelölés rá. A testvérhajóit is átneveztem volna, de Lützow (nehézcirkáló) névvel szerepel már egy másik egység.
Mi legyen a megoldás? Hagyjuk meg őket zsebcsatahajókként, vagy a félkész nehézcirkáló nevébe kerüljön bele a vízre bocsátásának dátuma valahogy így: Lützow (nehézcirkáló, 1939). Esetleg ne tegyük ki a hajótípus megjelölését, mint ahogy jelenleg az Admiral Graf Spee is szerepel? A félkész Hipper-osztályú cirkálónál akkor maradhatna továbbra is zárójelben feltüntetve.)
– Andreas vita 2017. szeptember 25., 07:50 (CEST)
Szerintem lehetne egységesen nehézcirkáló, de bevallom, hogy én sem tudom igazán. Én csak a tengeralattjárók területén mozgok igazán otthonosan.  Történelem pWas gibt's Neues?  2017. szeptember 26., 23:33 (CEST)
thread_title:  Panzerschiff 

message: Hasznos lenne a műhely lapjára beszúrni egy ablakot, melyben az új szócikkeket lehetne olvasásra ajánlani. Más portálokon létezik ilyen. Lehet az ittenit olyan túl sokan nem látogatnák, de legalább látni lehetne mik az újdonságok és ki merre tart. – Andreas vita 2019. július 17., 22:38 (CEST)
replies: text: Régebben volt ilyesféle, hogy listában vezettük az új szócikkeket, aztán a műhely aktivitásának csökkenésével ez is elhalt valahol. A műhely főlapjára beteszek egy ilyen szakaszt, ha gondolod. Szerintem külön ide, a Hadihajó munkacsoportban nem érdemes, (sajnos) nem sok vizet zavarna. – Történelem pWas gibt's Neues?  2019. július 18., 15:30 (CEST)
Köszi. Lám milyen figyelmes vagy hogy a három nem is olyan mostanában elkészült szócikkemmel traktálod az olvasóközönséget :) Nekem kimondottan tetszik a Történelemportál kezdőlapja, nagyon igényesre van összerakva. Nincs annyi üres hely, két oszlopban vannak az ablakok áttekinthetően. A "Válogatás az új szócikkeinkből" rész kis helyet foglal, de sok információt ad (szerkesztőt megadni szerintem sem szükséges hozz). A hibája az, hogy a "Történelem képekben" ugyanazt a néhány fényképet mutatja rendszeresen. Lehetne bővíteni a képállományt és még évfordulós ablakot beilleszteni. Szerintem a világháborús műhelyt is hasonlóan kellene megszerkeszteni. – Andreas vita 2019. július 18., 16:03 (CEST)

text: Ebből az is látszik, hogy szeretem olvasni  a cikkeidet . Azért ezeket a cikkeidet válogattam ide, mert általában Új szócikk névvel azokat a cikkeket ruházzuk fel, melyek a közelmúltban indultak, szóval ez alapján a bővítéseidet nem tehettem be ide. De ha gondolod átnevezhetem Új/(Jelentősen) Bővített cikkekre - erre is láttam már példát máshol - és akkor mindenképpen feltüntetem pl. a versailles-i békeszerződéssel kapcsolatos munkádat. Valóban gondolkoztam rajta, hogy át kéne alakítani a műhelylapot, de le kell szögeznem, hogy funkcióbeli különbség van a portállapok és a műhelylapok között. A portálok általában valamely tágabb téma mentén mutatják be a magyar Wikipédia vonatkozó (új)szócikkeit (pl. mint egy újság címlapja), míg a műhelyek alapvetően a -kvázi- szakmai munkát fogják össze. Előbbi elsősorban az olvasóknak, utóbbi a szerkesztőknek szól. Ha megnézed a Történelemportálhoz hasonlóan építettem föl a témába vágó Első világháború portált is, a kettő közt alapvetően a terjedelem a különbség.– Történelem pWas gibt's Neues?  2019. július 18., 16:40 (CEST)
Csak miattam ilyen változtatást nem kellene eszközölni, bár valóban fontos lehet tudatni, ha egy cikk bővítésre, vagy főleg ha emellett javításra is kerül. Esetleg két egymás melletti ablakot beszúrni, az egyikben az új cikkeket, a másikban a bővített/javított cikkeket sorolni. Érdemesebb lenne az új cikkek táblázatát a taglista fölé helyezni. Az aki csak beugrik szétnézni az is inkább azt lássa előbb, milyen munka folyik itt, ne pedig azt, hogy kik a tagok a műhelyben. (A háromnegyede amúgy is inaktív. Nem valami jó reklám.) Ez a lista lejjebb lehet jobb helyen lenne és/vagy lenyitható füllel lehetne láthatóvá tenni. Ezek csak ötletek, ha valamelyiket hasznosnak gondolod akkor kipróbálhatod. – Andreas vita 2019. július 19., 14:53 (CEST)

text: Valamennyire ráncba szedtem az oldalt, remélem tetszik. A szomorú igazság az, hogy alapvetően minden kvázi aktív műhelyben jó ha hárman szerkesztenek viszonylag sűrű időközönként, szóval ilyen formában nem lógunk ki a sorból. Én is egyetem mellett kevesebb időt vagyok kénytelen ennek szentelni, de igyekszek képben lenni a dolgokkal, még ha keveset is szerkesztek.– Történelem pWas gibt's Neues?  2019. július 19., 21:12 (CEST)
Nagyon tetszetős lett a világháborús műhely oldala. Köszönöm szépen. Majd egyszer remélem magát a világháború szócikkét is lesz időm átdolgozni. Csak az elejébe olvastam bele, de annyi elég is volt. A földrajzműhely vitalapjára sem írtak már jó négy éve, úgyhogy mondasz valamit. Elég szomorú. – Andreas vita 2019. július 19., 22:51 (CEST)
thread_title:  Új szócikk jelzése